**הדס בן ארויה** (נולדה ב-14 בינואר 1988) היא תסריטאית, במאית ושחקנית קולנוע וטלוויזיה ישראלית, זוכת פרס אופיר לשחקנית המשנה הטובה ביותר על תפקידה בסרט קצפת ודובדבנים של הבמאי גור בנטביץ'.

ביוגרפיה
--------

נולדה וגדלה באשקלון. בת זקונים להוריה ולה שתי אחיות. אביה מהנדס ואמהּ מורה למתמטיקה ושופטת ברידג'. לסבהּ היו בתי קולנוע בדימונה והוא העסיק, בין היתר, את האחים לאון ומשה אדרי.

בן ארויה למדה בבית הספר לאמנויות באשקלון במגמת תיאטרון ופילוסופיה. בשירותה הצבאי הייתה מדריכת מרגמות.

סיימה את לימודיה בבית הספר לקולנוע וטלוויזיה ע"ש סטיב טיש באוניברסיטת תל אביב. במהלך לימודיה עבדה בחברת סטארט-אפ שהפכה סרטונים שצולמו בסמארטפון, לסרטון שאותו ניתן לשתף במדיה החברתית. בן ארויה הייתה האחראית על תחום הקולנוע ולאחר מכן מונתה גם לאחראית המוזיקה, וניהלה עובדים במספר מדינות.

ב-2013 ביימה את הסרט הקצר "סקס-דול" בכיכובם של ג'וי ריגר ועודד לאופולד. הסרט זכה בפרס הסרט הטוב ביותר בפסטיבל סצ'ואן והוקרן בפסטיבלים רבים בעולם.

ב-2016 ביימה, כתבה ושיחקה בסרט הגמר שלה "אנשים שהם לא אני". הסרט שהורחב לסרט באורך מלא, היה לסרט הסטודנטים הישראלי הראשון שהוקרן בפסטיבל לוקרנו, וזכה בפרס הסרט הטוב ביותר בפסטיבל "מר דל פלטה" בארגנטינה. מבקר הקולנוע האמריקאי, ג'ונתן רוזנבאום, בחר אותו לסרט הביכורים הטוב ביותר של 2016.

בשנת 2018 גילמה את דמותה של עדי בסרט גאולה.

בשנת 2019 זכתה בפרס אופיר לשחקנית המשנה הטובה ביותר בגין גילום דמותה של בילי בסרט קצפת ודובדבנים. באותה השנה גם השתתפה בתפקיד אורח בסדרת הטלוויזיה האחיות המוצלחות שלי.

בשנת 2021 יצא לאקרנים סרטה מישהו יאהב מישהו, והוקרן בבכורה בפסטיבל ברלין. הסרט זכה בפרס הסרט הטוב ביותר בפסטיבל הקולנוע ירושלים, ואלישבע וייל זכתה בפרס השחקנית הטובה ביותר עבור תפקידה בסרט.

בשנת 2022 החלה הפקת הסדרה ״קורדרוי״ שכתבה ומביימת בן ארויה, ועלתה לשידור בחודש מרץ 2023 ב-HOT. הסדרה עוסקת בהשפעה של תנועת metoo# על עולם מערכות היחסים ולוהקו אליה צחי הלוי, יפתח קליין, אדם גבאי, אריק ברמן, דר זוזובסקי, ניבר מדר ודני רופ.

קישורים חיצוניים
----------------

* הדס בן ארויה, במיזם "אישים" לתיעוד היצירה הישראלית
* הדס בן ארויה, במסד הנתונים הקולנועיים IMDb (באנגלית)
* הדס בן ארויה, באתר "אידיבי", מאגר הידע העברי לקולנוע ישראלי ועולמי
* הדס בן ארויה, באתר ספר הקולנוע הישראלי
* אתר למנויים בלבד נטע אלכסנדר, הדס בן ארויה הופכת את זירת הדייטים התל-אביבית לסרט אירוני ומצחיק, באתר הארץ, 21 ביולי 2016
* אבנר שביט‏, דור הפוסטינור: ריאיון עם הדס בן ארויה, יוצרת "אנשים שהם לא אני", באתר וואלה!‏, 30 בדצמבר 2016
* תומר קמרלינג, ‏"זוגיות מחויבת צריכה להתגנב אליי, כמו שמחביאים לחתול תרופה בנקניקייה", באתר ‏מאקו‏, 19 בספטמבר 2019
* אתר למנויים בלבד נירית אנדרמן, הדס בן ארויה: "הטכנולוגיה, המדיה החברתית והפורנו עשו את שלהם. אנחנו בנויים אחרת", באתר הארץ, 15 בדצמבר 2021

הערות שוליים
------------

1. ↑  פרסום ראשון: אדם גבאי ויפתח קליין מצטרפים לסדרה "קורדרוי", באתר tvbee, ‏2022-01-20

| פרס אופיר לשחקנית המשנה הטובה ביותר |
| --- |
| 1990–1999 | מילי אביטל (1991) • אביטל דיקר (1992) • דבורה קידר (1993) • אורלי זילברשץ (1994) • אסתי זקהיים (1995) • דנה רז (1996) • אורלי פרל (1997) • אסי לוי (1998) • דליה פרידלנד (1999) |
| 2000–2009 | דלית קהן (2000) • לילי קוסאשווילי (2001) • מאיה מרון (2002) • ענת וקסמן (2003) • רונית אלקבץ (2004) • רבקה מיכאלי (2005) • רותם אבוהב (2006) • ענת וקסמן (2006) • אוולין הגואל (2008) • לבנה פינקלשטיין (2009) |
| 2010–2019 | רוזינה קמבוס (2010) • ריימונד אמסלם (2011) • עירית שלג (2012) • לאורה ריבלין (2013) • דאנה איבגי (2014) • דבורה קידר (2015) • רובא בלאל-עספור (2016) • מונא חוא (2017) • שירה האס (2018) • הדס בן ארויה (2019) |
| 2020 ואילך | שירה האס (2020) • ריימונד אמסלם (2021) • ג'ואנה סעיד (2022) • תיקי דיין (2023) |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb17857412b (data)
* ISNI: 0000 0005 0295 5801
* SUDOC: 235588156
* VIAF: 196156009858049580629
* WorldCat: viaf-196156009858049580629

 |